Claus Deleuran

Claus Deleuran (1946–1996) var en dansk tegneserietegner, -forfatter og historieformidler. Tegneseriene hans er blant de mest anerkjente danske tegneserier. Karrieren hans som tegneserietegner startet med Bjarkes Saga (1968), men tok først av, da han begynte å tegne for Politisk Revy. 

Her startet han serien Thorfinn (1971–1974), som er blitt utgitt i album flere ganger. I 1977 tegnet han Rejsen til Saturn. Figurene fra Thorfinn-serien ble også gjenbrukt i flere serier, særlig i 3-bindsverket om detektivene Pirelli & Firestone (1979–1982), som Claus Deleuran skapte i fellesskap med sin bror Jesper Deleuran, hvis tegnestil ikke er helt ulik hans egen, samt Mikkeline på skattejagt (1984). 

I 1987 gikk Claus Deleuran i gang med det ambisiøse verket Illustreret Danmarkshistorie for Folket  – en tegneserie med et vell av informasjoner, som kronologisk spente fra Verdens skapelse og framover. Serien gikk i avisen Ekstra Bladet og samtidig ble sidene samlet og utgitt i bokform. Midtveis i 9. bind i 1996 døde Claus Deleuran – serien hadde da passert år 1000. 
Claus Deleurans tegneserie Rejsen til Saturn ble etter hans død filmatisert. 

Referanser

 Eksterne lenker 


  Kort omtale på engelsk og eksempler på tegninger i Lambiek Comiclopedia
  Bibliografi over Claus Deleurans utgivelser (inkl. utgivelser i samarbeid med andre)

Kategori:Danske tegneserieskapere